钦定古今图书集成/明伦汇编/氏族典/第093卷 > 《廖用贤尚友录》 > 俞维宇
## 钦定古今图书集成/明伦汇编/氏族典/第093卷 > 《廖用贤尚友录》 > 俞维宇

按《莆田县志》：“维宇，字宪乔，万历乙未进士，授户部主
事。奉敕北京督税，自矢冰清，一洗积弊。出为登州知
府，剖决如流，案无留牍。调知济南，升山东副使，历参
政。已而按察苏松，所至釐奸剔弊，吏不敢欺。转广西
右布政，升湖广左布政。时魏忠贤势炽，各省乡试榜，
俱欲得魏姓以媚珰，维宇时为提调，独厉声曰：‘朝廷
立贤无方，谓何？至公堂上，岂容徇私，以为声援地’？”以
此忤意，遂拂袖归。